I sin første sesong som hovedtrener ledet hun Skeid til opprykk til OBOS-ligaen, som vinner av sin avdeling i 2. divisjon. Rislaa ble med det den første kvinnen i Norge til å lede et lag til opprykk til et av landets to høyeste nivåer på herresiden. I debutsesongen med Skeid ledet hun laget til 17 seiere, syv uavgjort, og to tap. Med kun 20 baklengsmål var de det laget i de tre øverste divisjonene som slapp inn færrest mål den sesongen.